b'\n_START_ARTICLE_\nPetar \xc5\xa0ar\xc4\x8devi\xc4\x87 (redatelj)\n_START_SECTION_\n\xc5\xbdivotopis\n_START_PARAGRAPH_\nU rodnom gradu poha\xc4\x91ao je osnovnu i srednju \xc5\xa1kolu (gimnazija). Daljnje \xc5\xa1kolovanje, odnosno na studij krenuo je u Zagreb, na Akademiju za kazali\xc5\xa1nu umjetnost, gdje je studirao re\xc5\xbeiju, i _NEWLINE_Godine 1962. knji\xc5\xbeevni \xc4\x8dasopis "Rukovet" mu je objavio zbirku kazali\xc5\xa1nih kritika i knji\xc5\xbeevnih eseja \xe2\x80\x9eOd danas do sutra\xe2\x80\x9d. _NEWLINE_Kao kazali\xc5\xa1ni redatelj, ostavio je iza sebe 110 ostvarenja, najvi\xc5\xa1e za mati\xc4\x8dni zagreba\xc4\x8dki HNK (Drama i Opera),  zatim za Teatar \xe2\x80\x9eItd.\xe2\x80\x9d, teatar \xe2\x80\x9eScena revolucije\xe2\x80\x9d, Narodno kazali\xc5\xa1te \xe2\x80\x9eAugust Cesarec\xe2\x80\x9d iz Vara\xc5\xbedina, Satiri\xc4\x8dno kazali\xc5\xa1te \xe2\x80\x9eJazavac\xe2\x80\x9d, Narodno kazali\xc5\xa1te iz Zadra, Narodno kazali\xc5\xa1te iz Osijeka, Regionalno kazali\xc5\xa1te iz Virovitice,  Narodno kazali\xc5\xa1te iz Mostara, Video teatar te ina. Valja posebno naglasiti da je redateljski rad ostvario i u Drami na ma\xc4\x91arskom jeziku._NEWLINE_Bio je i televizijskim redateljem. Re\xc5\xbeirao je za potrebe Televizije Zagreb. Bio je redateljem TV-serija ("Kiklop", "Ba\xc4\x8dki Hrvati"). Prilago\xc4\x91avao je i kazali\xc5\xa1ne komade za televizijsko prikazivanje._NEWLINE_Redateljski je rad ostvario i na radiju, gdje je re\xc5\xbeirao radio-drama na Radio Zagrebu i Radio Beogradu._NEWLINE_Svojim djelima u\xc5\xa1ao je u antologiju proze bunjeva\xc4\x8dkih Hrvata iz 1971., sastavlja\xc4\x8da Geze Kiki\xc4\x87a, u izdanju Matice hrvatske._NEWLINE_U sveu\xc4\x8dili\xc5\xa1noj karijeri, predavao je opernu glumu na Muzi\xc4\x8dkoj akademiji u Zagrebu._NEWLINE_Umro je u Zagrebu 2001., gdje je i pokopan.'